شەفەق نیوز/ پارێزگار
هەولێر ئومێد خۆشناو، ئمڕوو یەکشەممە، راگەیان ک حکومەت خۆجێیی بڕێ لە کار و ریکارەیل
ئەرا پلان نواگردن هشکەساڵی و کەمەوبوین ئاو برد.
خۆشناو لە وتاریگ
ئەرا رووژنامەوانەیل وت: ئیمە هەڵمەتیگ نیشتمانی ئەرا مقەیەتیکردن ئاو  خوازیمن، وتیش؛ ئیمە پاڵپشتیکردن پیاوەیل ئاین و
دامەزراوەیل راگەیانن خوازیمن ئەرا هاندان مەردمەگە ئەرا کەمەوکردن وەکارهاوردن و بەد
خەرجنەکردن.
وتیش؛ هەولێر وە
رێژەی ٣٥٪ پشت وە ئاو چەو و چەمەیل بەسێد، و و رێژەی ٦٥٪ پشت وە ئاوەیل ژیر زەوی بەسێد.
پارێزگارەگە نشان
دا ک ئەوەسا حکومەتەگەی دەسکەێدە هەڵمەتیگ ئەرا بڕین پێشێلکردنەیل لەبان لویلەیل ئاوەگە
وەتایبەت ئەوانەگ باخچە لە وەردەم ماڵەیلیان کردنە، وتیش: ئیمە ئی باخچەیلە لا نێوەیمن،
وەلێ پێشێلکردنەیل بان ئاوەگە بڕیمن ک ئی باخچەیلە وەپی ئاو دەن.
خۆشناو وتیش؛ ئەوەسا
مەرجەیلیگ ئەرا دوکانەیل ماشین شووڕدن دانەیمن، ک ئامرەیل پاڵین ئاوەگە بنەن، و ئەوەسا
کەفێدە ناو مەرجە سەرکیەیل ئەرا وەرگردن مووڵەتەگە.
